Central พระรามที่ 3 เหมือนบ้านหลังที่ 2 ที่มาบ่อยจนรู้เกือบทุกซอกทุกมุม แต่ถามว่าทานมาทุกร้านรึยัง ขอตอบว่า "ยังครับ" ร้านนี้เหมือนกัน "หว่องหมิ่น" ซึ่งตั้งอยู่ที่ชั้น G มั้งครับถ้าจำไม่ผิดนะครับ ถ้าเดินมาทาง "ฟูจิ" ร้านจะอยู่ติดกับ "Easy Buy" เลยครับ ถ้าจำความได้รู้สึกว่าเคยมาทานบะหมี่หมูแดงรอบนึงตั้งนานแล้ว จนต้องใช้คำว่า"กาลครั้งหนึ่ง"เห็นจะได้ วันนี้เช่นกันเดินหาของทานหลายร้านเลือกไม่ถูก พอมาเนอร้านนี้เข้าตัดสินใจทานมันซะเลย เพราะไม่ใช่มีแต่ก๋วยเตี๋ยว แต่มีเมนูที่เป็นข้าวด้วย 
และเมนูที่สั่งโดยไม่คิดเลยคือ ข้าวหมูกรอบ บอกได้เลยว่าหมูกรอบชิ้นโตมากให้เยอะ ไม่แข็ง น้ำจิ้มราดเข้ากั๊นเข้ากัน และที่สำคัญน้ำซุปที่ให้มาด้วยก็กลมกล่อม ซดจนลดฮวบๆ คราวหน้ามาจัดอีกแน่นอนสัญญา
อย่างที่สองนั่นก็คือ เกี้ยวน้ำ น้ำซุปกลมกล่อม อร๊อย อร่อย ไม่อยากบรรยายมาก ต้องไปลองดู เผื่อชอบเหมือนผม แต่ถ้าไม่ชอบเหมือนผมก็ไม่เป็นไร 555
ส่วนผักกวางตุ้งราดซอสน้ำมันหอย ก็แปลกดี เกิดมาเพื่อฆ่าคะน้าฮ่องกงของ MK ชัดๆ
แต่ที่ผิดหวังนิดหน่อยคือ ปลาเส้น ดูจะแห้งไปนิด และหั่นชิ้นบางไป รสชาดไม่อร่อยเท่าร้านข้างนอกที่เคยทานประจำ 
การบริการรวดเร็ว ทันใจสุดสุด บรรยากาศภายในร้าน เหมือนนั่งอยู่เยาวราชกลายๆ

แนะนำให้ไปลองกันครับ มีเมนูใหนเด็ดอีกหรือ มีเมนูใหนไม่ค่อยเด็ดช่วยกันแนะนำทีนะครับ
